ประกาศกรมธุรกิจพลังงานเรื่อง กําหนดหลักเกณฑ์ แบบคําขอ แบบใบรับรอง แบบบัตรประจําตัว และหลักสูตรการฝึกอบรมของผู้ฝึกอบรม วิทยากร และผู้ปฏิบัติงาน พ.ศ. 2559---------------------------------------------- อาศัยอํานาจตามความในข้อ 4 ข้อ 5 ข้อ 7 วรรคสาม ข้อ 8 ข้อ 10 วรรคสาม ข้อ 11 วรรคสอง ข้อ 12 วรรคสอง ข้อ 16 วรรคหนึ่ง ข้อ 19 ข้อ 20 วรรคสอง ข้อ 21 ข้อ 22 วรรคสอง ข้อ 24 วรรคสี่ ข้อ 25 และข้อ 26 วรรคสาม แห่งกฎกระทรวงคุณสมบัติและการฝึกอบรมผู้ปฏิบัติงานเกี่ยวกับการควบคุมน้ํามันเชื้อเพลิง พ.ศ. 2558 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 อธิบดีกรมธุรกิจพลังงานจึงออกประกาศไว้ ดังต่อไปนี้ข้อ ๑ ประกาศนี้ให้ใช้บังคับตั้งแต่บัดนี้ เป็นต้นไปหมวด ๑ บททั่วไป-------------------------------ข้อ ๒ การประกอบกิจการถังขนส่งน้ํามันประเภทรถขนส่งน้ํามัน คลังน้ํามัน สถานีบริการน้ํามัน ประเภท ก สถานีบริการน้ํามันประเภท ข สถานีบริการน้ํามันประเภท ค ลักษณะที่สอง สถานีบริการน้ํามัน ประเภท จ ลักษณะที่สอง สถานีบริการน้ํามัน ประเภท ฉ ระบบการขนส่งน้ํามันทางท่อ สถานที่เก็บรักษาน้ํามัน ลักษณะที่สาม ถังขนส่งก๊าซปิโตรเลียมเหลวที่นํามาตรึงไว้กับตัวโครงรถ คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุ สถานีบริการก๊าซปิโตรเลียมเหลว สถานที่เก็บรักษาก๊าซปิโตรเลียมเหลวประเภทสถานที่ใช้ ลักษณะที่สาม สถานที่เก็บรักษาก๊าซปิโตรเลียมเหลวประเภทร้านจําหน่าย ลักษณะที่สอง สถานที่เก็บรักษาก๊าซปิโตรเลียมเหลวประเภทโรงเก็บ ลักษณะที่สอง ระบบการขนส่งก๊าซปิโตรเลียมเหลวทางท่อถังขนส่งก๊าซธรรมชาติ คลังก๊าซธรรมชาติ สถานที่ใช้ก๊าซธรรมชาติ สถานีบริการก๊าซธรรมชาติ ต้องมีผู้ปฏิบัติงานจํานวนไม่น้อยกว่าหนึ่งคนตลอดระยะเวลาที่เปิดดําเนินการหรือทําการขนส่ง แล้วแต่กรณี การประกอบกิจการระบบการขนส่งก๊าซธรรมชาติทางท่อ ผู้รับใบอนุญาตแต่ละราย ไม่ว่าจะได้รับใบอนุญาตกี่ฉบับก็ตาม ต้องมีผู้ปฏิบัติงานจํานวนไม่น้อยกว่าหนึ่งคนหมวด ๒ ผู้ฝึกอบรม--------------------------------------ข้อ ๓ ใบรับรองผู้ฝึกอบรมมี 3 ประเภท ดังต่อไปนี้ (1) ใบรับรองผู้ฝึกอบรมน้ํามัน (2) ใบรับรองผู้ฝึกอบรมก๊าซปิโตรเลียมเหลว (3) ใบรับรองผู้ฝึกอบรมก๊าซธรรมชาติข้อ ๔ แบบคําขอใบรับรอง แบบใบรับรอง แบบคําขอต่ออายุใบรับรอง แบบคําขอใบแทนใบรับรอง แบบใบแทนใบรับรองผู้ฝึกอบรม ของการประกอบกิจการตามที่กําหนดในข้อ 2 ให้เป็นไปตามท้ายประกาศ ดังต่อไปนี้ (1) แบบคําขอใบรับรองผู้ฝึกอบรม ให้ใช้แบบ ธพ.พ.1อ (2) แบบใบรับรองผู้ฝึกอบรม ให้ใช้แบบ ธพ.พ.2อ (3) แบบคําขอต่ออายุใบรับรองผู้ฝึกอบรม และแบบคําขอใบแทนใบรับรองผู้ฝึกอบรม ให้ใช้แบบ ธพ.พ.3อ (4) แบบใบแทนใบรับรองผู้ฝึกอบรม ให้ใช้แบบ ธพ.พ.2อ และเขียนหรือประทับตราความว่า "ใบแทน" ด้วยอักษรสีแดงไว้ด้านบนของใบรับรองข้อ ๕ ในการยื่นคําขอใบรับรองตามข้อ 4 ให้ยื่นต่ออธิบดี พร้อมด้วยเอกสารและหลักฐานตามที่กําหนดข้อ ๖ ผู้ฝึกอบรมต้องมีระบบการจัดเก็บเอกสารที่ดี โดยเฉพาะเอกสารหลักฐานประวัติผู้เข้ารับการฝึกอบรม โดยเอกสารดังกล่าวต้องสามารถตรวจสอบเรื่องเดิมได้โดยง่ายและรวดเร็วข้อ ๗ ผู้ฝึกอบรมมีหน้าที่ต้องตรวจสอบและรับรองคุณสมบัติของผู้เข้ารับการฝึกอบรมพร้อมทั้งจัดทําบัญชีรายชื่อผู้เข้ารับการฝึกอบรม เอกสารประเมินผลการฝึกอบรมของผู้ผ่านและไม่ผ่านการฝึกอบรมรายบุคคล และบันทึกข้อมูลลงในแผ่นข้อมูลอิเล็กทรอนิกส์ ส่งให้อธิบดีภายในสิบห้าวันนับแต่วันที่เสร็จสิ้นการฝึกอบรมข้อ ๘ ผู้ฝึกอบรมต้องอํานวยความสะดวกให้แก่อธิบดีหรือผู้ซึ่งอธิบดีมอบหมาย ในการเข้าไปในสํานักงานของผู้ฝึกอบรม และสถานที่ฝึกอบรมในเวลาทําการ เพื่อสอบถามข้อเท็จจริง ตรวจสอบหรือสังเกตการณ์ให้ผู้ฝึกอบรมดําเนินการฝึกอบรมให้เป็นไปตามประกาศนี้ข้อ ๙ ผู้ฝึกอบรมต้องใช้ความระมัดระวังและควบคุมดูแลการฝึกอบรมเพื่อให้เกิดความปลอดภัยในการฝึกอบรมภาคปฏิบัติข้อ ๑๐ ในกรณีที่มีการเปลี่ยนแปลงวิทยากร ผู้ฝึกอบรมมีหน้าที่ต้องแจ้งให้อธิบดีทราบภายในสามสิบวันนับแต่วันที่มีการเปลี่ยนแปลง หากการเปลี่ยนแปลงตามวรรคหนึ่ง เป็นผลทําให้ผู้ฝึกอบรมขาดคุณสมบัติตามที่กําหนดให้ผู้ฝึกอบรมหยุดทําการฝึกอบรมจนกว่าอธิบดีจะให้ความเห็นชอบในการเปลี่ยนแปลงวิทยากรดังกล่าวข้อ ๑๑ ใบรับรองผู้ฝึกอบรมจะถูกพักใช้ ในกรณีอย่างหนึ่งอย่างใด ดังต่อไปนี้ (1) ละเว้นหน้าที่ ตามข้อ 6 ข้อ 7 ข้อ 8 ข้อ 9 และข้อ 10 (2) กระทําการฝ่าฝืนหรือไม่ปฏิบัติตามกฎกระทรวงว่าด้วยการกําหนดคุณสมบัติและการฝึกอบรมผู้ปฏิบัติงานเกี่ยวกับการควบคุมน้ํามันเชื้อเพลิง (3) แจ้งข้อมูลหรือแสดงเอกสารอันเป็นเท็จให้ผู้อื่นหลงเชื่อข้อ ๑๒ ใบรับรองผู้ฝึกอบรมจะถูกเพิกถอน ในกรณีอย่างหนึ่งอย่างใด ดังต่อไปนี้ (1) ถูกพักใช้ใบรับรองเกินสองครั้ง (2) ขาดคุณสมบัติตามคําขอใบรับรองหมวด ๓ วิทยากร-----------------------------------------------ข้อ ๑๓ วิทยากรมี 3 ประเภท ดังต่อไปนี้ (1) วิทยากรน้ํามัน (2) วิทยากรก๊าซปิโตรเลียมเหลว (3) วิทยากรก๊าซธรรมชาติข้อ ๑๔ แบบคําขอใบรับรอง แบบใบรับรอง แบบคําขอต่ออายุใบรับรอง แบบคําขอใบแทนใบรับรองแบบใบแทนใบรับรองวิทยากร ให้เป็นไปตามท้ายประกาศ ดังต่อไปนี้ (1) แบบคําขอใบรับรองวิทยากร ให้ใช้แบบ ธพ.พ.1ว (2) แบบใบรับรองวิทยากร ให้ใช้แบบ ธพ.พ.2ว (3) แบบคําขอต่ออายุใบรับรองวิทยากร และแบบคําขอใบแทนใบรับรองวิทยากร ให้ใช้แบบ ธพ.พ.3ว (4) แบบใบแทนใบรับรองวิทยากร ให้ใช้แบบ ธพ.พ.2ว และเขียนหรือประทับตราความว่า "ใบแทน" ด้วยอักษรสีแดงไว้ด้านบนของใบรับรองข้อ ๑๕ ในการยื่นคําขอใบรับรองตามข้อ 14 ให้ยื่นต่ออธิบดี พร้อมด้วยเอกสารและหลักฐานตามที่กําหนดข้อ ๑๖ วิทยากรมีหน้าที่ ดังต่อไปนี้ (1) เตรียมแผนการสอนที่มีเนื้อหา สื่อการสอน เครื่องมือและอุปกรณ์ที่เหมาะสมแก่เนื้อหาที่จะทําการฝึกอบรมตามหลักสูตรการฝึกอบรมผู้ปฏิบัติงานที่อธิบดีประกาศกําหนดและรับรองตามประกาศนี้ (2) ดําเนินการฝึกอบรมให้เป็นไปตามหลักสูตรที่กําหนด (3) ทําการตรวจสอบเครื่องมือและอุปกรณ์ต่าง ๆ โดยคํานึงถึงความปลอดภัยของผู้เข้ารับการฝึกอบรม ข้อ ๑๗ ใบรับรองวิทยากรจะถูกพักใช้ เมื่อกระทําการละเว้นหน้าที่ ตามข้อ 16ข้อ ๑๘ ใบรับรองวิทยากรจะถูกเพิกถอน เมื่อกระทําความผิด ดังต่อไปนี้ (1) ถูกพักใช้ใบรับรองเกินสองครั้ง (2) ขาดคุณสมบัติตามคําขอใบรับรองหมวด ๔ ผู้ปฏิบัติงาน-------------------------------------ข้อ ๑๙ ผู้ปฏิบัติงาน มี 13 ประเภท ดังต่อไปนี้ (1) ผู้ปฏิบัติงานถังขนส่งน้ํามันประเภทรถขนส่งน้ํามัน (2) ผู้ปฏิบัติงานคลังน้ํามันและระบบการขนส่งน้ํามันทางท่อ (3) ผู้ปฏิบัติงานสถานีบริการน้ํามัน (4) ผู้ปฏิบัติงานสถานที่เก็บรักษาน้ํามัน (5) ผู้ปฏิบัติงานสถานีบรรจุก๊าซปิโตรเลียมเหลว (6) ผู้ปฏิบัติงานสถานที่ใช้ก๊าซปิโตรเลียมเหลว (7) ผู้ปฏิบัติงานร้านจําหน่ายและโรงเก็บก๊าซปิโตรเลียมเหลว (8) ผู้ปฏิบัติงานถังขนส่งก๊าซธรรมชาติเฉพาะพนักงานรับหรือจ่ายก๊าซธรรมชาติ (9) ผู้ปฏิบัติงานถังขนส่งก๊าซธรรมชาติเฉพาะพนักงานประจํารถ (10) ผู้ปฏิบัติงานคลังก๊าซธรรมชาติ (11) ผู้ปฏิบัติงานสถานที่ใช้ก๊าซธรรมชาติ (12) ผู้ปฏิบัติงานสถานีบริการก๊าซธรรมชาติ (13) ผู้ปฏิบัติงานระบบการขนส่งก๊าซธรรมชาติทางท่อข้อ ๒๐ แบบคําขอรับบัตรประจําตัว แบบบัตรประจําตัว แบบคําขอต่ออายุบัตรประจําตัวแบบคําขอใบแทนบัตรประจําตัว แบบใบแทนบัตรประจําตัวผู้ปฏิบัติงานของการประกอบกิจการตามที่กําหนดในข้อ 2 ให้เป็นไปตามท้ายประกาศ ดังต่อไปนี้ (1) แบบคําขอรับบัตรประจําตัวผู้ปฏิบัติงาน ให้ใช้แบบ ธพ.พ.1ผ (2) แบบบัตรประจําตัวผู้ปฏิบัติงาน ให้ใช้แบบ ธพ.พ.2ผ (3) แบบคําขอต่ออายุบัตรประจําตัวผู้ปฏิบัติงาน และแบบคําขอใบแทนบัตรประจําตัวผู้ปฏิบัติงานให้ใช้แบบ ธพ.พ.3ผ (4) แบบใบแทนบัตรประจําตัวผู้ปฏิบัติงาน ให้ใช้แบบ ธพ.พ.2ผ แต่ทั้งนี้ การกําหนดอายุบัตรประจําตัวผู้ปฏิบัติงาน ต้องไม่เกินระยะเวลาที่ได้กําหนดไว้ในบัตรประจําตัวผู้ปฏิบัติงานเดิม แบบบัตรประจําตัวผู้ปฏิบัติงานตาม (2) ให้จัดทําด้วยกระดาษหรือพลาสติกข้อ ๒๑ ในการยื่นคําขอรับบัตรประจําตัวผู้ปฏิบัติงาน ตามข้อ 20 ให้ยื่นต่ออธิบดีพร้อมด้วยเอกสาข้อ ๒๒ ผู้ปฏิบัติงานตามข้อ 19 จะปฏิบัติงานได้เฉพาะในกิจการควบคุม ดังต่อไปนี้ (1) ผู้ปฏิบัติงานถังขนส่งน้ํามันประเภทรถขนส่งน้ํามัน ให้ปฏิบัติงานในกิจการถังขนส่งน้ํามัน (2) ผู้ปฏิบัติงานคลังน้ํามันและระบบการขนส่งน้ํามันทางท่อให้ปฏิบัติงานในกิจการคลังน้ํามันและระบบการขนส่งน้ํามันทางท่อ (3) ผู้ปฏิบัติงานสถานที่เก็บรักษาน้ํามัน ให้ปฏิบัติงานในกิจการสถานที่เก็บรักษาน้ํามันลักษณะที่สาม (4) ผู้ปฏิบัติงานสถานีบริการน้ํามัน ให้ปฏิบัติงานในกิจการสถานีบริการน้ํามันประเภท กสถานีบริการน้ํามันประเภท ข สถานีบริการน้ํามันประเภท ค ลักษณะที่สอง สถานีบริการน้ํามันประเภท จ ลักษณะที่สอง และสถานีบริการน้ํามันประเภท ฉ (5) ผู้ปฏิบัติงานสถานีบรรจุก๊าซปิโตรเลียมเหลว ให้ปฏิบัติงานในกิจการถังขนส่งก๊าซปิโตรเลียมเหลว คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุ สถานีบริการก๊าซปิโตรเลียมเหลว และระบบการขนส่งก๊าซปิโตรเลียมเหลวทางท่อ (6) ผู้ปฏิบัติงานสถานที่ใช้ก๊าซปิโตรเลียมเหลว ให้ปฏิบัติงานในกิจการสถานที่เก็บรักษาก๊าซปิโตรเลียมเหลวประเภทสถานที่ใช้ ลักษณะที่สาม (7) ผู้ปฏิบัติงานร้านจําหน่ายและโรงเก็บก๊าซปิโตรเลียมเหลว ให้ปฏิบัติงานในกิจการสถานที่เก็บรักษาก๊าซปิโตรเลียมเหลวประเภทร้านจําหน่าย ลักษณะที่สอง และสถานที่เก็บรักษาก๊าซปิโตรเลียมเหลวประเภทโรงเก็บ ลักษณะที่สอง (8) ผู้ปฏิบัติงานถังขนส่งก๊าซธรรมชาติเฉพาะพนักงานรับหรือจ่ายก๊าซธรรมชาติ ให้ปฏิบัติงานในกิจการถังขนส่งก๊าซธรรมชาติ (9) ผู้ปฏิบัติงานถังขนส่งก๊าซธรรมชาติเฉพาะพนักงานประจํารถ ให้ปฏิบัติงานในกิจการถังขนส่งก๊าซธรรมชาติ (10) ผู้ปฏิบัติงานคลังก๊าซธรรมชาติ ให้ปฏิบัติงานในกิจการคลังก๊าซธรรมชาติ (11) ผู้ปฏิบัติงานสถานที่ใช้ก๊าซธรรมชาติ ให้ปฏิบัติงานในกิจการสถานที่ใช้ก๊าซธรรมชาติ (12) ผู้ปฏิบัติงานสถานีบริการก๊าซธรรมชาติ ให้ปฏิบัติงานในกิจการสถานีบริการก๊าซธรรมชาติ (13) ผู้ปฏิบัติงานระบบการขนส่งก๊าซธรรมชาติทางท่อ ให้ปฏิบัติงานในกิจการระบบการขนส่งก๊าซธรรมชาติทางท่อ ผู้ปฏิบัติงานในกิจการควบคุมที่กําหนดตามวรรคหนึ่งมีหน้าที่ควบคุมดูแลให้เกิดความปลอดภัยในการเก็บรักษา การขนส่ง การใช้ การจําหน่าย การแบ่งบรรจุน้ํามันเชื้อเพลิง และการตรวจสอบระบบการทํางานของถังหรือภาชนะ ระบบท่อและอุปกรณ์ รวมถึงเครื่องจักรที่เกี่ยวข้อง แล้วแต่กรณี ตลอดเวลาที่มีการประกอบกิจการ และถ่ายทอดความรู้ที่ได้รับจากการฝึกอบรมแก่บุคลากรอื่นที่เกี่ยวข้องในกิจการที่ตนปฏิบัติงานข้อ ๒๓ บัตรประจําตัวผู้ปฏิบัติงานจะถูกพักใช้คราวละไม่เกินสามสิบวัน ในกรณีฝ่าฝืนหรือไม่ปฏิบัติตามกฎกระทรวงว่าด้วยการกําหนดคุณสมบัติและการฝึกอบรมผู้ปฏิบัติงานเกี่ยวกับการควบคุมน้ํามันเชื้อเพลิงหรือกระทําการใดอันเนื่องมาจากการปฏิบัติงานโดยประมาทที่ก่อให้เกิดอุบัติภัยข้อ ๒๔ บัตรประจําตัวผู้ปฏิบัติงานจะถูกเพิกถอน เมื่อผู้ปฏิบัติงานกระทําความผิดดังต่อไปนี้ (1) ขาดคุณสมบัติตามคําขอรับการฝึกอบรมผู้ปฏิบัติงาน (2) ผู้ปฏิบัติงานที่ถูกพักใช้บัตรประจําตัวผู้ปฏิบัติงานสองครั้งภายในหนึ่งปี (3) กระทําการใดอันเนื่องมาจากการปฏิบัติงานโดยจงใจหรือประมาทเลินเล่ออย่างร้ายแรงที่ก่อให้เกิดอุบัติภัยหมวด ๕ หลักสูตรผู้ปฏิบัติงาน-----------------------------------------ข้อ ๒๕ หลักสูตรการฝึกอบรมผู้ปฏิบัติงาน มี 13 หลักสูตร ดังต่อไปนี้ (1) หลักสูตรผู้ปฏิบัติงานถังขนส่งน้ํามันประเภทรถขนส่งน้ํามัน (2) หลักสูตรผู้ปฏิบัติงานคลังน้ํามันและระบบการขนส่งน้ํามันทางท่อ (3) หลักสูตรผู้ปฏิบัติงานสถานีบริการน้ํามัน (4) หลักสูตรผู้ปฏิบัติงานสถานที่เก็บรักษาน้ํามัน (5) หลักสูตรผู้ปฏิบัติงานสถานีบรรจุก๊าซปิโตรเลียมเหลว (6) หลักสูตรผู้ปฏิบัติงานสถานที่ใช้ก๊าซปิโตรเลียมเหลว (7) หลักสูตรผู้ปฏิบัติงานร้านจําหน่ายและโรงเก็บก๊าซปิโตรเลียมเหลว (8) หลักสูตรผู้ปฏิบัติงานถังขนส่งก๊าซธรรมชาติเฉพาะพนักงานรับหรือจ่ายก๊าซธรรมชาติ (9) หลักสูตรผู้ปฏิบัติงานถังขนส่งก๊าซธรรมชาติเฉพาะพนักงานประจํารถ (10) หลักสูตรผู้ปฏิบัติงานคลังก๊าซธรรมชาติ (11) หลักสูตรผู้ปฏิบัติงานสถานที่ใช้ก๊าซธรรมชาติ (12) หลักสูตรผู้ปฏิบัติงานสถานีบริการก๊าซธรรมชาติ (13) หลักสูตรผู้ปฏิบัติงานระบบการขนส่งก๊าซธรรมชาติทางท่อ ทั้งนี้ ให้เป็นไปตามท้ายประกาศนี้ข้อ ๒๖ ผู้ที่ผ่านการฝึกอบรมเป็นผู้ปฏิบัติงาน ต้องผ่านเกณฑ์ประเมิน ดังต่อไปนี้ (1) เข้ารับการฝึกอบรมตามหลักสูตรไม่น้อยกว่าร้อยละ 80 (2) ผ่านการประเมินผลการสอบภาคทฤษฎี ได้คะแนนไม่น้อยกว่าร้อยละ 60 (3) ผ่านการประเมินผลภาคปฏิบัติ การประเมินผลตามวรรคหนึ่ง ให้กระทําโดยอธิบดีหรือผู้ซึ่งอธิบดีมอบหมายข้อ ๒๗ ในกรณีที่มีการเปลี่ยนแปลงหลักสูตรการฝึกอบรมผู้ปฏิบัติงานในเรื่องเกี่ยวกับเทคโนโลยี ที่มีการเปลี่ยนแปลงไป ผู้ปฏิบัติงานที่จะเข้ารับการฝึกอบรมในหลักสูตรที่เปลี่ยนแปลงใหม่ต้องเป็นผู้ที่เคยเข้ารับการฝึกอบรมเป็นผู้ปฏิบัติงาน และผ่านเกณฑ์การประเมินตามที่กําหนดข้อ ๒๘ ผู้ที่ผ่านการฝึกอบรมผู้ปฏิบัติงานในหลักสูตรที่เปลี่ยนแปลงใหม่ ต้องผ่านเกณฑ์ประเมินตามที่กําหนดในข้อ 26ผู้มีอํานาจลงนาม - ประกาศ ณ วันที่ 8 มิถุนายน พ.ศ. 2559 วิฑูรย์ กุลเจริญวิรัตน์อธิบดีกรมธุรกิจพลังงานอื่นๆ - [เอกสารแนบท้าย] 1. คําขอใบรับรองผู้ฝึกอบรม (แบบ ธพ.พ.1อ) 2. ใบรับรองผู้ฝึกอบรม (แบบ ธพ.พ.2อ) 3. คําขอ/ต่ออายุ/ใบแทนใบรับรองผู้ฝึกอบรม (แบบ ธพ.พ.3อ) 4. คําขอใบรับรองวิทยากร (แบบ ธพ.พ.1ว) 5. ใบรับรองวิทยากร (แบบ ธพ.พ.2ว) 6. คําขอ/ต่ออายุ/ใบแทนใบรับรองวิทยากร (แบบ ธพ.พ.3ว) 7. คําขอรับบัตรประจําตัวผู้ปฏิบัติงาน (แบบ ธพ.พ.1ผ) 8. แบบบัตรประจําตัวผู้ปฏิบัติงาน (แบบ ธพ.พ.2ผ) 9. คําขอ/ต่ออายุ/ใบแทนบัตรประจําตัวผู้ปฏิบัติงาน (แบบ ธพ.พ.3ผ) 10. หลักสูตรที่ 1 หลักสูตรผู้ปฏิบัติงาน ถังขนส่งน้ํามันประเภทรถขนส่งน้ํามัน 11. หลักสูตรที่ 2 หลักสูตรผู้ปฏิบัติงาน คลังน้ํามัน และระบบการขนส่งน้ํามันทางท่อ 12. หลักสูตรที่ 3 หลักสูตรผู้ปฏิบัติงาน สถานีบริการน้ํามัน 13. หลักสูตรที่ 4 หลักสูตรผู้ปฏิบัติงาน สถานที่เก็บรักษาน้ํามัน 14. หลักสูตรที่ 5 หลักสูตรผู้ปฏิบัติงาน สถานีบรรจุก๊าซปิโตรเลียมเหลว 15. หลักสูตรที่ 6 หลักสูตรผู้ปฏิบัติงาน สถานที่ใช้ก๊าซปิโตรเลียมเหลว 16. หลักสูตรที่ 7 หลักสูตรผู้ปฏิบัติงาน ร้านจําหน่ายและโรงเก็บก๊าซปิโตรเลียมเหลว 17. หลักสูตรที่ 8 หลักสูตรผู้ปฏิบัติงาน ถังขนส่งก๊าซธรรมชาติเฉพาะพนักงานรับหรือจ่ายก๊าซธรรมชาติ 18. หลักสูตรที่ 9 หลักสูตรผู้ปฏิบัติงาน ถังขนส่งก๊าซธรรมชาติเฉพาะพนักงานประจํารถ 19. หลักสูตรที่ 10 หลักสูตรผู้ปฏิบัติงาน คลังก๊าซธรรมชาติ 20. หลักสูตรที่ 11 หลักสูตรผู้ปฏิบัติงาน สถานที่ใช้ก๊าซธรรมชาติ 21. หลักสูตรที่ 12 หลักสูตรผู้ปฏิบัติงาน สถานีบริการก๊าซธรรมชาติ 22. หลักสูตรที่ 13 หลักสูตรผู้ปฏิบัติงาน ระบบการขนส่งก๊าซธรรมชาติทางท่อ (ดูข้อมูลจากภาพกฎหมาย)